b'\n_START_ARTICLE_\nTrdnjava Alc\xc3\xa1zar, Toledo\n_START_PARAGRAPH_\nTrdnjava Alc\xc3\xa1zar (\xc5\xa1pan\xc5\xa1\xc4\x8dini: Alc\xc3\xa1zar de Toledo) je kamnita utrdba, ki se nahaja na najvi\xc5\xa1jem delu Toleda, \xc5\xa0panija. Uporabljala se je kot rimska pala\xc4\x8da v 3. stoletju in bila ponovno vzpostavljena pod Karlom I. (Svetim rimskim cesarjem Karlom V.) in njegovim sinom Filipom II \xc5\xa0panskim v 1540-tih. Leta 1521 je bil Hern\xc3\xa1n Cort\xc3\xa9s prejet pri Karlu I. v Alc\xc3\xa1zarju po tem, ko je osvojil Azte\xc5\xa1ko ozemlje._NEWLINE_Njegov privilegiran polo\xc5\xbeaj je strate\xc5\xa1ko zelo pomemben, kar so izkoristili razli\xc4\x8dni narodi, ki so se naselili v Toledu. Ime izvira iz arab\xc5\xa1\xc4\x8dine, kjer Al Qasr pomeni\xc2\xa0\xc2\xbbtrdnjava\xc2\xab; tudi iz Al-Quasaba pomeni\xc2\xa0\xc2\xbbkraj prebivanja vladarja\xc2\xab.\n_START_SECTION_\nUstanovitev\n_START_PARAGRAPH_\nV 3. st. je bila rimska pala\xc4\x8da sede\xc5\xbe pretorja ali sodnika. V \xc4\x8dasu vizigotskega kralja Leovigilda je v letu 568 postal sede\xc5\xbe glavnega mesta. V bli\xc5\xbeini\xc2\xa0\xc2\xbbkraljeve rezidence\xc2\xab\xc2\xa0je bila zaklju\xc4\x8dena gradnja cerkve Santa Leocadia, imenovana pretorienses, zaradi bli\xc5\xbeine pala\xc4\x8de. Menijo, da sta bila v tej cerkvi pokopana kralj Wamba in Recesvinto (tudi Hindasvint). V \xc4\x8dasu muslimanske zasedbe sta tukaj delovala Abd al-Rahman II. v 836 in Ab da Rahman III. v 932.\n_START_SECTION_\n\xc5\xa0iritev\n_START_PARAGRAPH_\nObnovljen in raz\xc5\xa1irjen je bil v \xc4\x8dasu Alfonza VI. Kastiljskega, njegovega naslednika Alfonza VII. Le\xc3\xb3nskega in Alfonza VIII. Kastiljskega. Ferdinand III. Kastiljski ga je bistveno polep\xc5\xa1al. Alfonz X. Kastiljski je uspel zdru\xc5\xbeiti tri kulture, ki so \xc5\xbeivele v Toledu - judovsko, arabsko in kr\xc5\xa1\xc4\x8dansko pod slavno Toledsko \xc5\xa1ola za prevajalce, ki je zaklju\xc4\x8dila vzhodno fasado, zgradili pa so tudi \xc5\xa1tiri kvadratne stolpe, ki tvorijo \xc5\xa1tiri vogale stavbe _NEWLINE_Od 14. st., ko je skoraj izginila muslimanska gro\xc5\xbenja, ima pod dinastijo Trastamara vlogo kraljevskega prebivali\xc5\xa1\xc4\x8da._NEWLINE_Ko je se Karel I. \xc5\xa0panski iz Nem\xc4\x8dije vrnil v \xc5\xa0panijo, je sklical leta 1525 Cortes v Toledu in ostal v Alc\xc3\xa1zarju. Leta 1535 je naro\xc4\x8dil arhitektom Alonsu de Covarrubiasu, Franciscu de Villalpandu in Juanu de Herreri, da so izdelali na\xc4\x8drt za kompaktno, zaprto stavbo, organizirano okoli pravokotnega dvori\xc5\xa1\xc4\x8da, z dvema nivojema obokov in s korintskimi stebri. Alonso de Covarrubias je zgradil severno fasado, Juan de Herrera pa ju\xc5\xbeno. Preprosta fasada je razdeljena v tri nadstropja z okni, okoli katerih je kraljevsko okrasje in velik \xc5\xa1\xc4\x8dit na vratih, ki odra\xc5\xbea mo\xc4\x8d lastnika. Ob smrti Villalpanda, je dela izvedel Juan de Herrera. Vtis naredi stopni\xc5\xa1\xc4\x8de, kasneje raz\xc5\xa1irjeno pod vladavino Filipa II. \xc5\xa0panskega. Alc\xc3\xa1zar je bil za\xc4\x8dasno prebivali\xc5\xa1\xc4\x8de vdove kraljice Mariane Avstrijske (vdove Filipa IV.) in Marie Anne iz Neuburga (vdove Karla II.)\n_START_SECTION_\nPo\xc5\xbeari\n_START_PARAGRAPH_\nMed vojno za \xc5\xa1pansko nasledstvo je Alc\xc3\xa1zar utrpel svoj prvi po\xc5\xbear s strani avstrijskih sil v letu 1710. To je bil prvi po\xc5\xbear v seriji. Leta 1774 je kardinal Lorenzana predlagal njegovo obnovo, ki je potekala pod vodstvom arhitekta Ventura Rodr\xc3\xadgueza. Ko je bil obnovljen, se je vanjo naselila Kraljeva hi\xc5\xa1a usmiljenja (Real Casa de Caridad). Invazija Napoleona Bonaparta in dogodki, ki so nastopili 2. maja 1808 v Madridu, med vojno za \xc5\xa1pansko samostojnost, so zelo vplivali na Alc\xc3\xa1zar. 31. januarja 1810 je zaradi topni\xc5\xa1kega obstreljevanja Alc\xc3\xa1zar do\xc5\xbeivel drugi po\xc5\xbear. Na sre\xc4\x8do glavno stopni\xc5\xa1\xc4\x8de ni utrpelo prevelike \xc5\xa1kode. Mnogo let kasneje, leta 1887, je Alcazar utrpel tretji po\xc5\xbear, ki se je za\xc4\x8del v knji\xc5\xbenici in se hitro raz\xc5\xa1iril po vsej stavbi in jo skoraj v celoti uni\xc4\x8dil.\n_START_SECTION_\n19. in 20. stoletje\n_START_PARAGRAPH_\nKraljica Izabela II. \xc5\xa0panska je v Alc\xc3\xa1zar namestila Colegio de Infanter\xc3\xada. V tistem \xc4\x8dasu so bile potrebne \xc5\xa1tudije za obnovo stavbe, a je politi\xc4\x8dna revolucija leta 1854 ustavila delo. Leta 1867 je Toledo prejel veselo novico, da se bo pala\xc4\x8da obnovila in delo se je za\xc4\x8delo 2. julija istega leta. Naslednje leto -1868- je potekala revolucija, ki je strmoglavila kraljico Izabelo II. in posledi\xc4\x8dno so se dela upo\xc4\x8dasnila. Ko je bila obnova kon\xc4\x8dana, je postala zgradba znana po svojih lepih salonih: Kraljeva soba, Dvorana Honor in Mavrska dvorana. Dvorana Honor ima poslikan strop s \xc5\xa1tirimi znanimi zgodovinskimi dogodki Karla I.: vstop v Rim in Tunizijo, Bitka pri M\xc3\xbchlbergu in njegov intervju s kraljem Francem I. Francoskim. Leta 1878 se je preselila v Alc\xc3\xa1zar Pehotna akademija. Okronana rekonstrukcija kipa Karla I. je bila postavljena v sredino dvori\xc5\xa1\xc4\x8da, kip iz ulitega brona, delo Leone Leonija, ki je ohranjen v kraljevi pala\xc4\x8di, stoji na baro\xc4\x8dnem kamnitem podstavku.\n_START_SECTION_\nAlc\xc3\xa1zar kot\xc2\xa0\xc2\xbbtelegrafski stolp\xc2\xab\n_START_PARAGRAPH_\nV sredini devetnajstega stoletja je Ministrstvo za notranje zadeve, v \xc4\x8dasu vladavine Izabele II. \xc5\xa0panske, vgradila stolp (po pri\xc4\x8devanju Manuela de Assasa leta 1848) s telegrafskim mehanizmom za prejemanje in po\xc5\xa1iljanje kodiranih sporo\xc4\x8dil v Madrid in Cadiz in druge pomembne kraje. Njegovo delovanje je trajalo med letoma 1848-1857.\n_START_SECTION_\n\xc5\xa0panska dr\xc5\xbeavljanska vojna\n_START_PARAGRAPH_\nMed \xc5\xa1pansko dr\xc5\xbeavljansko vojno je polkovnik Jos\xc3\xa9 Moscard\xc3\xb3 Ituarte branil stavbo proti \xc5\xa1panskim republikanskim silam, ki so oblegale Alc\xc3\xa1zar. Moscard\xc3\xb3 je zavrnil predajo. Sodobna poro\xc4\x8dila navajajo, da so potem republikanci umorili Moscard\xc3\xb3vega sina Luisa. Drugi zgodovinarji so poro\xc4\x8dali, da je bil Luis v resnici ustreljen do mesec dni pozneje\xc2\xa0\xc2\xbbv povra\xc4\x8dilnih ukrepih za letalski napad\xc2\xab. Dramati\xc4\x8dna zgodba prikriva tudi dejstvo, da je bila usoda \xc5\xa1tevilnih mo\xc5\xa1kih talcev, ve\xc4\x8dinoma iz Guardia Civil na za\xc4\x8detku obleganja, nejasna. Vsaj en novinar, ki je obiskal Alcazar takoj po osvoboditvi, je videl \xc5\xa1tevilne zapornike priklenjene na ograjo v kleti._NEWLINE_Dogodki v \xc5\xa1panski dr\xc5\xbeavljanski vojni so iz Alc\xc3\xa1zarja naredili simbol za \xc5\xa1panski nacionalizem in navdihnili poimenovanje El Alcazar za skrajno desni \xc4\x8dasopis, ki je za\xc4\x8del izhajati v \xc4\x8dasu dr\xc5\xbeavljanske vojne in kon\xc4\x8dal v \xc4\x8dasu \xc5\xa1panskega prehoda v demokracijo, kot glasilo b\xc3\xbankerjev, skrajno desne frakcije, ki je nasprotovala reformi po smrti Francisca Franca._NEWLINE_Do konca obleganja, je bila stavba hudo po\xc5\xa1kodovana. Po vojni je bila obnovljena in je zdaj urejena kot hi\xc5\xa1a Biblioteca Auton\xc3\xb3mica (Regionalna knji\xc5\xbenica Kastilja-La Man\xc4\x8da) in Voja\xc5\xa1ki muzej (Museo del ej\xc3\xa9rcito), prestavljen iz Salon De Reinos v Madridu na Alc\xc3\xa1zar.'